Vëlospist PC21

D', och nach Nordpist, offiziell Itinéraire cyclable du nord, ass eng vun den 41 Vëlosstrecke vum nationale Reseau zu LëtzebuergLoi du 28 avril 2015 relative au réseau cyclable national et aux raccordements de ce réseau vers les réseaux cyclables communaux op legilux.lu, gekuckt den 1. Juni 2019.

 Streck 
Wa se bis fäerdeg ass, féiert d'PC21 iwwer 47 km vu Kautebaach op d'belsch Grenz (tëscht der Wemperhaart an der Schmëdd). Den déifste Punkt (252,85 m) ass zu Kautebaach (Duerfstrooss) an den héchsten (549,13 m) bei der Wemperhaart (Bei der Stawelterstrooss)Et gëtt Differenzen tëscht den Donnéeën op der Websäit vu Ponts et chaussées an deenen op Geoportail.lu. Déi lescht ernimmt sinn déi, déi hei ugi sinn.

Se féiert da gréisstendeels duerch d'Dall vun der Klierf, laanscht oder duerch follgend Uertschaften: Kautebaach, Lellgen, Pënsch, Reiler, Klierf, Eeselbuer, Boxer, Saassel, Pafemillen, Ëlwen a Wilwerdang.

Aktuell sinn awer eréischt zwéin Deeler, mat am Ganzen 18,27 km realiséiertStand: Juni 2019, no den Informatiounen op Geoportail.lu, gekuckt de 16. Juni 2019:

 Kautebaach – Wëlwerwolz 
D'Stéck tëscht Kautebaach, op der Kräizung mat der PC16 an 20, iwwer Lellgen, wou et no Osten en Uschloss un d'PC22 gëtt, bis op Wëlwerwolz, ass schonn a Betrib.

Wëlwerwolz - Klierf 

Hei bestinn nach keng Pläng, wou d'Pist kéint laanschtgoen.

Klierf - Ëlwen
D'Aarbechten um Deelstéck tëscht Klierf an Ëlwen goufen den 10. Juni 2022 offiziell ugefaangen. Et ass eng 6 km laang, a geet zum gréissten Deel laanscht d'Eisebunnsstreck op Ëlwen. Op der Pafemillen geet se iwwer den Hiwwel, fir do den Tunnel ze ëmfueren. De Budget vun deem 10 km laange Stéck läit bei 8,5 Milliounen EuroMarc Hoscheid: "Elo kënnt ee mam Vëlo sécher vu Clierf op d'Maulesmillen." rtl.lu, 04.08.2024..

Am Ausgang vu Klierf, no der Gare Klierf, op der  Héicht vum Lycée Edward-Steichen, féiert s'iwwer eng Bréck iwwer d'Eisebunn ewech, an dann an enger spiralfërmeger Ramp erof, fir da laanscht d'Eisebunn bis op Maulesmillen ze goen.

Dëst Stéck sollt am Summer 2023 fäerdeg sinn"PC21 Clervaux - Troisvierges:  Premier coup de pelle." op travaux.public.lu (nogekuckt 28.03.2023)., wéinst Fielsen, déi hu missen ofgeséchert ginn, huet et awert ee Joer méi laang gedauert,ier s'ageweit konnt ginn.

Vun der Maulesmille si weider 2 km Pist laanscht d'Eisebunn fäerdeg asphaltéiert, ma sinn nach net zougänglech: Engesäits, well och hei nach Sécherheetsmesurë géint eventull Steng, déi vun uewe gefall komme kéinten, installéiert musse ginn; anerersäits, well nach e Wee ronderëm de Schreckebierg muss ugeluecht ginn, wou d'Eisebunn duerch den Tunnel geet, an och dono eng 30 m laang stole Bréck iwwer d'Eisebunn muss gebaut ginn, fir esou op d'Säit vun der Pafemillen ze kommen, wou d'Pist scho fäerdeg ass. Dëst soll am Laf vun 2026 geschéien.Frank Weyrich: [https://www.wort.lu/luxemburg/norden/bald-durchgehend-per-rad-von-clerf-bis-ulflingen/76719177.html "500 Meter bis Ende 2026:
Bald durchgehend per Rad von Clerf bis Ulflingen."] wort.lu, 14.07.2025.

 Ëlwen – belsch Grenz 
Am Hierscht 2011 gouf ugefaangen d'Vëlospist um Tracé vun der aler Eisebunnsstreck tëscht Ëlwen an der belscher Grenz unzeleeën. Den Deel tëscht Ëlwen a Wilwerdang war Enn November 2011 praktesch fäerdeg. Zu Wilwerdang gouf den 23. November en Uschloss preparéiert fir vum CR336 op déi fréier Zuchstreck ze kommen. D'Vëlospist féiert awer do net iwwer d'Streck, well een Deel am Flouer Kléngelbuer verkaaft gi war an a Privathänn ass. De Proprietär hat op deem Deel – dee praktesch ganz an engem Huelwee läit – kleng Wierer opgeriicht a Fëschweieren installéiert.

Eng ronn 2 km hanner Wilwerdang a Richtung Sankt Väit läit de 790 Meter laange Wilwerdanger Tunnel, duerch deen d'Vëlospist uganks geplangt war. Well sech awer verschidden Aarte Fliedermais am Tunnel agelieft hunn an och do iwwerwanteren, gouf den Tunnel aus Déiereschutzgrënn gespaart a gëtt och net restauréiert. D'Vëlospist leeft elo westlech vum Tunnel duerch de Bësch, iwwer d'Buergplaz an dann ëstlech a Richtung Lengeler.

Den Deel vu Wilwerdang bis op d'Statioun Al Géidgen war och am Juni 2012 fäerdeg.

 Uschlëss un aner Pisten 
D'Nordpist huet ënnerwee Uschlëss un aner Pisten:

 Mëttelsauerpist (PC16) a Pist vun der Wolz (PC20) zu Kautebaach,
 Ardennerpist (PC22) zu Wëlwerwolz,
Pist vum Éisleker Plateau (PC36) zu Ëlwen.

 Bemierkungen 
Vun der  feelt nach de mëttelsten Deel tëscht Wëlwerwolz an Klierf.

 Biller 

 Um Spaweck 

 D'PC21 op der Websäit vun de Ponts et chaussées
 Iwwersiichtkaart mat de Vëlospisten op der Websäit vu ProVelo

Kategorie:Vëlospisten zu Lëtzebuerg